# The Golden Song เวทีเพลงเพราะ
The Golden Song เวทีเพลงเพราะ เป็นรายการโทรทัศน์ประเภทเรียลลิตีโชว์ประกวดร้องเพลงที่มุ่งเน้นการถ่ายทอด ส่งเสริม และอนุรักษ์เพลงไทยในยุคดั้งเดิมเป็นหลัก ผลิตโดย บริษัท เดอะ วัน เอ็นเตอร์ไพรส์ จำกัด (มหาชน) ออกอากาศทางช่องวัน 31 ครั้งแรกเมื่อวันที่ 1 กันยายน พ.ศ. 2562 จนถึงปัจจุบัน ออกอากาศมาแล้วทั้งหมด 6 ฤดูกาล

 รูปแบบรายการ 
The Golden Song เวทีเพลงเพราะ เป็นรายการประกวดร้องเพลงที่ใช้เพลงไทยที่มีชื่อเสียงในยุคดั้งเดิม เช่น เพลงไทยเดิม เพลงสุนทราภรณ์ เพลงลูกกรุง และเพลงไทยสากลที่บันทึกเสียงและได้รับความนิยมในยุค 70 และยุค 80 ซึ่งในรายการจะเรียกบทเพลงกลุ่มนี้ว่า "บทเพลงทองคำ (Golden Song)" มาเป็นโจทย์หลักในการประกวด เพื่อการส่งเสริมและอนุรักษ์เป็นหลัก ซึ่งผู้เข้าแข่งขันทุกคนจะได้รับคำแนะนำในการร้องเพลงเหล่านี้จาก ครูเจี๊ยบ - นนทิยา จิวบางป่า นักร้องยอดเยี่ยมแห่งประเทศไทย จากการประกวดร้องเพลงถ้วยพระราชทานชิงชนะเลิศแห่งประเทศไทย หรือในชื่อ นิสสัน อวอร์ด เมื่อปี พ.ศ. 2531 และทุกบทเพลงจะถูกเรียบเรียงดนตรีใหม่โดย หนึ่ง - จักรวาร เสาธงยุติธรรม โปรดิวเซอร์ดนตรีที่มีชื่อเสียง ให้มีความทันสมัย และเข้ากับรูปแบบการถ่ายทอดบทเพลงของผู้เข้าแข่งขันแต่ละคน โดยการแข่งขันในแต่ละฤดูกาลแบ่งออกเป็น 4 รอบ ดังนี้

 รอบทดสอบความสามารถ 
ผู้เข้าแข่งขันจะต้องร้องเพลงที่เลือกมา ภายในเวลา 90 วินาที หากกรรมการต้องการฟังผู้เข้าแข่งขันร้องเพลงต่อจนจบเพลง สามารถกดปุ่มที่ตั้งไว้ด้านหน้าคณะกรรมการได้จนกว่าจะครบกำหนดเวลา โดยเกณฑ์การเข้ารอบมีดังนี้

 ฤดูกาลที่ 1
 หากผู้เข้าแข่งขันได้รับการกดปุ่มจากคณะกรรมการ 3 คนขึ้นไป ผู้เข้าแข่งขันจะได้ขับร้องจนจบเพลง และผ่านเข้ารอบคัดกรองทันที
 หากผู้เข้าแข่งขันได้รับการกดปุ่มจากคณะกรรมการ 2 คน เมื่อครบ 90 วินาที จะหยุดบรรเลงเพลง แต่กรรมการอีก 2 คนที่ยังไม่กดปุ่มให้จะพิจารณาผู้เข้าแข่งขันอีกครั้ง
 หากผู้เข้าแข่งขันได้รับการกดปุ่มจากคณะกรรมการเพียง 1 คน หรือไม่ได้รับการกดปุ่มเลย เมื่อครบ 90 วินาที จะหยุดบรรเลงเพลง และผู้เข้าแข่งขันจะตกรอบทันที
 ตั้งแต่ฤดูกาลที่ 2 เป็นต้นมา
 หากผู้เข้าแข่งขันได้รับการกดปุ่มจากคณะกรรมการ 3 คนขึ้นไป ผู้เข้าแข่งขันจะได้ขับร้องจนจบเพลง และกรรมการจะพิจารณาผู้เข้าแข่งขันอีกครั้ง หากได้รับคะแนนเสียงตั้งแต่ 3 เสียงขึ้นไป ผู้เข้าแข่งขันจะผ่านเข้ารอบคัดกรอง
 หากผู้เข้าแข่งขันได้รับการกดปุ่มจากคณะกรรมการเพียง 1 หรือ 2 คน หรือไม่ได้รับการกดปุ่มเลย เมื่อครบ 90 วินาที จะหยุดบรรเลงเพลง และผู้เข้าแข่งขันจะตกรอบทันที

หลังเสร็จสิ้นการแข่งขันในรอบนี้ คณะกรรมการจะคัดกรองผู้เข้าแข่งขันอีกครั้ง เพื่อให้เหลือผู้เข้าแข่งขันในรอบที่ 2 จำนวน 24 คน (ฤดูกาลที่ 1) หรือ 42 คน (ฤดูกาลที่ 2) หรือ 36 คน (ตั้งแต่ฤดูกาลที่ 3 เป็นต้นมา)

 ปุ่ม Golden Voice 
ปุ่มนี้เป็นปุ่มที่เพิ่มเข้ามาในฤดูกาลที่ 3 ตั้งไว้ด้านหน้าของคณะกรรมการ โดยผู้เข้าแข่งขันที่ได้รับการกดปุ่มนี้จากคณะกรรมการ จะได้สิทธิ์ผ่านเข้าสู่รอบที่ 2 ทันที โดยไม่ต้องผ่านการคัดกรองจากคณะกรรมการซ้ำ ซึ่งมีการปรับเปลี่ยนรูปแบบการใช้งานปุ่มนี้ ดังนี้

 ฤดูกาลที่ 3 กรรมการมีสิทธิ์กดปุ่มคนละ 1 ครั้ง ทำให้จะมีผู้เข้าแข่งขันที่ได้รับปุ่มนี้ จำนวน 4 คน
 ฤดูกาลที่ 4 และ 5 นอกจากกรรมการแล้ว พิธีกรยังมีสิทธิ์อีก 1 ครั้งในการกดปุ่มนี้ ทำให้จะมีผู้เข้าแข่งขันที่ได้รับปุ่มนี้จำนวน 5 คน
 ฤดูกาลที่ 6 กรรมการทุกคนมีสิทธิ์กดปุ่มร่วมกันเพียง 1 ครั้ง ทำให้จะมีผู้เข้าแข่งขันที่ได้รับปุ่มนี้เพียง 1 คน

 รายชื่อผู้เข้าแข่งขันที่ได้รับปุ่ม Golden Voice ฤดูกาล กรรมการ พิธีกร โจ้ สุธีศักดิ์ เม้า สุดา กบ สุวนันท์ กัน นภัทร เกลือ กิตติ/คริส พีรวัส 3 มอส ตรีมินทร์ แตงกวา ดลหทัยกร หนู จันทร หญิง กัลยกร  4 คูณ ธเนศ มิวสิค วราภรณ์ ภูมิ แก้วฟ้าเจริญ เนฟวี่ ภัทรกันต์ โดโด้ อภิชัย 5 ใบเตย ศิริลักษณ์ ปิ๊ก บวรลักษณ์ น้ำทิพย์ วรินธิรา ดา ญาดา เมจิ ภัทรานิษฐ์ 6 อ๊อด อภินันท์  7     

 รอบแบ่งสาย 
ในรอบแบ่งสายนี้ผู้เข้าแข่งขันจะถูกแบ่งสายเพื่อแข่งขันขับร้องบทเพลงภายในสายของตน และคัดเลือกผู้เข้าแข่งขันให้ผ่านเข้ารอบต่อไปตามจำนวนที่กำหนด โดยมีการแข่งขันจำนวน 3 รูปแบบ ดังนี้

 รูปแบบที่ 1: ใช้ในรอบที่ 2 ของฤดูกาลที่ 1, 2, 4, 6 และรอบที่ 3 ของฤดูกาลที่ 3 ผู้เข้าแข่งขันแต่ละสายจะได้รับโจทย์เพลงเพื่อให้ผู้เข้าแข่งขันเลือกบทเพลงมาขับร้อง หลังจากร้องเพลงเสร็จสิ้น ผู้เข้าแข่งขันสามารถเลือกเปิดคะแนนรายบุคคลจากกรรมการได้ 1 คน ผู้เข้าแข่งขันที่ได้รับคะแนนรวมมากที่สุดจำนวน 2 คนจะผ่านเข้ารอบ โดยจะประกาศผลและเปิดเผยคะแนนรวมในช่วงท้าย
 รูปแบบที่ 2: ใช้ในรอบที่ 2 ของฤดูกาลที่ 3 โดยผู้เข้าแข่งขันจะเลือกบทเพลงมาขับร้องแข่งขันกันภายในสายของตน และเมื่อแข่งขันครบทุกคนแล้ว กรรมการจะเลือกผู้เข้าแข่งขันเข้ารอบต่อไปคนละ 1 คน
 รูปแบบที่ 3: ใช้ในรอบที่ 2 ของฤดูกาลที่ 5 เป็นรูปแบบผสมระหว่างรูปแบบที่ 1 และ 2 ผู้เข้าแข่งขันจะเลือกบทเพลงมาขับร้องแข่งขันกันภายในสายของตน หลังจากร้องเพลงเสร็จสิ้น ผู้เข้าแข่งขันสามารถเลือกเปิดคะแนนรายบุคคลจากกรรมการได้ 1 คน ผู้เข้าแข่งขันที่ได้รับคะแนนรวมมากที่สุดจำนวน 2 คนจะผ่านเข้ารอบ โดยจะประกาศผลและเปิดเผยคะแนนรวมในช่วงท้าย

หลังจบการแข่งขันรอบแบ่งสาย จะมีผู้เข้าแข่งขันผ่านเข้ารอบรองชนะเลิศจำนวน 12 คน

 รอบรองชนะเลิศ 
ในรอบนี้ ผู้เข้าแข่งขันทั้ง 12 คน จะถูกแบ่งออกเป็น 2 กลุ่ม กลุ่มละ 6 คน (ในฤดูกาลที่ 3 แบ่งเป็น 3 กลุ่ม กลุ่มละ 4 คน) และขับร้องบทเพลงร่วมกับศิลปินที่มีชื่อเสียง ผู้เข้าแข่งขันที่ได้รับคะแนนรวมมากที่สุดจำนวน 3 คน (หรือ 2 คนในฤดูกาลที่ 3) ในแต่ละสาย จะผ่านเข้ารอบชิงชนะเลิศ โดยจะประกาศผลผู้เข้ารอบและเปิดเผยคะแนนรวมในช่วงท้าย โดยไม่มีการเปิดคะแนนรายบุคคล

 รอบชิงชนะเลิศ 
ในรอบนี้จะแบ่งการแข่งขันออกเป็น 2 รอบ ดังนี้

 รอบเก็บคะแนน: ผู้เข้าแข่งขันจะขับร้องบทเพลงแข่งขันกันคนละ 1 เพลง เมื่อแข่งขันครบทุกคนแล้ว จะประกาศผลและเปิดเผยคะแนนรวมเฉพาะผู้ที่ได้รับคะแนนต่ำสุดและสูงสุดในรอบเก็บคะแนน ซึ่งจะนำไปรวมกับคะแนนในรอบตัดสินต่อไป
 รอบตัดสิน: ผู้เข้าแข่งขันจะขับร้องบทเพลงแข่งขันกันอีก 1 เพลง เมื่อแข่งขันครบทุกคนแล้ว จะเปิดเผยคะแนนรวมของผู้เข้าแข่งขันทุกคน และประกาศผลผู้ที่ได้รับคะแนนสูงสุด 3 อันดับแรก รองชนะเลิศอันดับ 2 และผู้ชนะเลิศประจำฤดูกาล ตามลำดับ

โดยผู้ชนะเลิศจะได้รับเงินรางวัลจำนวน 500,000 บาท และถ้วยรางวัลสีทอง (ตั้งแต่ฤดูกาลที่ 5 ผู้ชนะเลิศจะได้รับถ้วยรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) ส่วนรองชนะเลิศอันดับ 1 และรองชนะเลิศอันดับ 2 จะได้รับถ้วยรางวัลสีเงินและสีทองแดงตามลำดับ

 ผู้ดำเนินรายการ 
 พิธีกร 
ในรายการนี้มีพิธีกรจำนวน 2 คน โดยมี เกลือ - กิตติ เชี่ยววงศ์กุล เป็นพิธีกรหลักในทุกฤดูกาล ส่วนพิธีกรคู่ของเกลือมีการเปลี่ยนแปลงตามฤดูกาล โดยในฤดูกาลที่ 1 คือ ป้อง - ณวัฒน์ กุลรัตนรักษ์ ซึ่งเป็นรายการแรกที่ป้องทำหน้าที่พิธีกร อย่างไรก็ตาม ป้องได้ถอนตัวหลังจบฤดูกาลนั้นเนื่องจากมีภารกิจในการถ่ายทำละคร จึงมีการเปลี่ยนตัวพิธีกรคู่ในฤดูกาลที่ 2 เป็น แท่ง - ศักดิ์สิทธิ์ แท่งทอง จนกระทั่งในฤดูกาลที่ 3 จึงมีการเปลี่ยนตัวพิธีกรคู่อีกครั้งเป็น คริส - พีรวัส แสงโพธิรัตน์ และทำหน้าที่มาจนถึงปัจจุบัน

นอกจากนี้ ตั้งแต่ฤดูกาลที่ 5 ยังมีพิธีกรภาคสนามที่ร่วมสัมภาษณ์ผู้เข้าแข่งขันในรอบทดสอบความสามารถอีกด้วย

 ผู้ดำเนินรายการหลัก
 ผู้ดำเนินรายการภาคสนาม

 พิธีกร ฤดูกาล 1 2 3 4 5 6 7 กิตติ เชี่ยววงศ์กุล  ณวัฒน์ กุลรัตนรักษ์  ศักดิ์สิทธิ์ แท่งทอง   พีรวัส แสงโพธิรัตน์   ภูมิ แก้วฟ้าเจริญ   ธนเดช โอภาสธัญกร  

 กรรมการและผู้เรียบเรียงดนตรี 
ในรายการนี้มีคณะกรรมการจำนวน 4 คน ได้แก่ โจ้ - สุธีศักดิ์ ภักดีเทวา ศิลปินที่เป็นทายาทโดยตรงของทนงศักดิ์ ภักดีเทวา นักร้องลูกกรุงที่มีชื่อเสียง, เม้า - สุดา ชื่นบาน ศิลปินแห่งชาติ, กบ - สุวนันท์ ปุณณกันต์ นักแสดงที่มีชื่อเสียง และ กัน - นภัทร อินทร์ใจเอื้อ ผู้ชนะเลิศจากเดอะสตาร์ ค้นฟ้าคว้าดาว ปี 6 ที่มีประสบการณ์กับเพลงลูกกรุงจากการแสดงละคร ลูกกรุง และผู้เรียบเรียงดนตรีคือ หนึ่ง - จักรวาร เสาธงยุติธรรม ทำหน้าที่ในทุกฤดูกาล
 กรรมการ ฤดูกาล 1  2  3  4  5  67 สุธีศักดิ์ ภักดีเทวา  สุดา ชื่นบาน  สุวนันท์ ปุณณกันต์  นภัทร อินทร์ใจเอื้อ  ผู้เรียบเรียงดนตรี ฤดูกาล 1  2  3  4  5  67 จักรวาร เสาธงยุติธรรม 

 ภาพรวมแต่ละฤดูกาล 

 ฤดูกาลปกติ 
 ฤดูกาล ออกอากาศตอนแรก ออกอากาศรอบชิงชนะเลิศ จำนวนตอน    1 1 กันยายน พ.ศ. 2562 22 ธันวาคม พ.ศ. 2562 17 โชคชัย หมู่มาก (แอ๊ค) ภาสกรณ์ รุ่งเรืองเดชาภัทร์ (สปาย) ซาจีร่า มูฮัมหมัด (เอ็มม่า) 2 12 มกราคม พ.ศ. 2563 12 กรกฎาคม พ.ศ. 2563 26 สรวีย์ ธนพูนหิรัญ (ผิงผิง) กรวิชญ์ ศรีสงคราม (สิทธิ์) ธนัชศลักษณ์ ฮัดสัน (อลิศ) 3 8 พฤศจิกายน พ.ศ. 2563 11 กรกฎาคม พ.ศ. 2564 30+3 วศิน พรพงศา (วิน) วิภู กำเหนิดดี (วิภู) ชนิตา แดงสำราญ (หมิว) 4 12 ธันวาคม พ.ศ. 2564 19 มิถุนายน พ.ศ. 2565 26 ทิพย์รมิดา พันตาวงษ์กบิล (พลอย) ภูมิ แก้วฟ้าเจริญ (ภูมิ) สุกันยา ขวดสาลี่ (โลตัส) 5 29 มกราคม พ.ศ. 2566 30 กรกฎาคม พ.ศ. 2566 25+1 กนิษฐา ศรีลุปะบาต (เบลโลล่า) วรินธิรา สายลาด (น้ำทิพย์) บวรลักษณ์ นวมศิริ (ปิ๊ก) 6 18 กุมภาพันธ์ พ.ศ. 2567 25 สิงหาคม พ.ศ. 2567 26 พันธนนท์ วังกะหาด (โก๊ะตุลย์) อุดมศักดิ์ สุวรรณกูฏ (อู๊ด) ดวงพร พงศ์ผาสุก (ปุ้ย)72 มีนาคม พ.ศ. 2568

 ตอนพิเศษ 
 ชื่อตอน วันที่ออกอากาศ จำนวนตอน Best of The Golden Song/ดีที่สุดของ The Golden Song  7 The Golden Song Hits รวมเพลงเพราะประจำสัปดาห์ 8 มกราคม - 30 เมษายน พ.ศ. 2565 16 เบิร์ด ธงไชย & The Golden Song 26 มิถุนายน และ 3 กรกฎาคม พ.ศ. 2565 2

 การตอบรับ 
The Golden Song เวทีเพลงเพราะ ได้รับกระแสตอบรับอย่างดี และมีเรตติ้งจากกลุ่มผู้รับชมที่อาศัยอยู่ในตัวเมืองของจังหวัดต่าง ๆ มากที่สุด เมื่อเทียบกับรายการอื่น ๆ ที่ออกอากาศในช่วงเวลาเดียวกัน เนื่องจากทำให้ผู้รับชมรายการได้หวนระลึกถึงบทเพลงที่ตนเคยฟังในยุคเก่า แต่มีดนตรีทันสมัยและไพเราะมากขึ้นจากการเรียบเรียงดนตรีโดยหนึ่ง จักรวาร

นอกจากนี้ The Golden Song เวทีเพลงเพราะ ยังเป็นหนึ่งในรายการโทรทัศน์ที่ทรงโปรดของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมีภาพถ่ายฝีพระหัตถ์รายการนี้เมื่อวันที่ 14 กุมภาพันธ์ พ.ศ. 2564 เป็นหนึ่งในภาพที่ได้รับการจัดแสดงในนิทรรศการภาพถ่ายฝีพระหัตถ์ "ธรรมดาแบบใหม่ : New Normal" เมื่อปี พ.ศ. 2565 ณ หอศิลปวัฒนธรรมแห่งกรุงเทพมหานคร จนกระทั่งพระองค์ได้พระราชทานถ้วยรางวัลชนะเลิศให้กับรายการตั้งแต่ฤดูกาลที่ 5 เป็นต้นมา

 คอนเสิร์ต 
The Golden Song เวทีเพลงเพราะ ได้จัดแสดงคอนเสิร์ตเป็นของตนเอง จำนวน 2 ครั้ง ดังนี้
 ชื่อคอนเสิร์ต วันที่ สถานที่ อ้างอิง The Golden Song The Golden Show Concert 4 - 6 สิงหาคม พ.ศ. 2566 เมืองไทยรัชดาลัย เธียเตอร์ The Golden Song คอนเสิร์ตเพลงเพราะ 16 - 17 มีนาคม พ.ศ. 2567

นอกจากนี้ ศิลปินจากรายการ The Golden Song เวทีเพลงเพราะ ยังได้ร่วมขึ้นแสดงในคอนเสิร์ตอื่น ๆ ดังนี้
 ชื่อคอนเสิร์ต วันที่ สถานที่ ศิลปินที่ขึ้นแสดง อ้างอิง ลูกกรุง In Concert 2 22 กุมภาพันธ์ พ.ศ. 2563 เมืองไทยรัชดาลัย เธียเตอร์  ลูกกรุง In Concert 3 3 และ 4 ตุลาคม พ.ศ. 2563 แอ็ค โชคชัยผิงผิง สรวีย์ เปิดม่านใหม่เมืองไทยรัชดาลัย 23 และ 24 กรกฎาคม พ.ศ. 2565  คอนเสิร์ตแบบเบิร์ดเบิร์ดโชว์ 2023ตอน MULTIBIRD จักรวาลธงไชย 17-19, 25 และ 26 พฤศจิกายน พ.ศ. 2566 อิมแพ็ค อารีน่า เมืองทองธานี